cyanic-selkie/wikianc huggingface dataset:
Iohannes Maria Wellen
Vita
Postea docuit in urbibus Hagen, Emmerich, et ab anno 1971 in Magna Schola sebus Cliviae. Ab anno 1974 docuit in Magna Schola Folkwang Essen.
Lucius Cornelius Sulla Felix (consul 33)
Lucius Cornelius Sulla Felix (natus mortuusque ignoto anno) primo saeculo fuit senator Romanus.
Familia
Inter maiores Lucium Cornelium Sullam Felicem dictatorem numerabat. Frater eius Faustus Cornelius Sulla anno 31 consul suffectus erat. Filiam Germanici in matrimonium duxit.
Cursus honorum
Anno 33 consulatum ordinarium cum Servio Sulpicio Galba gessit, qui postea imperator erat.
Vladimirus Fock
Vladimirus Alexandri filius Fock (Russice Владимир Александрович Фок, tr. Vladimir Aleksandrovič Fok; 22 Decembris 1898 – 27 Decembris 1974) fuit physicus Sovieticus, ab anno 1932 socius correspondens et ab anno 1939 academicus Academiae Scientiarum URSS, anno 1968 titulo Herois Laboris Socialistici ornatus. De mechanica quantica, electrodynamica quantica atque de relativitate generali scripsit.
Sargetia
Sargetia (Dacoromanice Deva) est urbs in regione Transilvaniae Romaniae sita et caput circuli Hunedoarae.
Robertus Buron
Robertus Buron (Francogallice Robert Buron; natus Lutetiae die 27 Februarii 1910; ibidem mortuus die 28 Aprilis 1973) fuit vir publicus Francicus. Praesidibus Vincentio Auriol et Renato Coty fuit Minister Pecuniarum Rationis Quartae Rei Publicae. Anno 1972 factionem politica Obiectivum 72 condidit. Ab anno 1971 usque ad annum 1973, demarchus Vallis Guidonensis fuit.
Eduardus Uspenskij
Eduardus Nicolai filius Uspenskij (Russice Эдуард Николаевич Успенский, tr. Èduard Nikolaevič Uspenskij; natus die 22 Decembris 1937; mortuus die 14 Augusti 2018) fuit scriptor Sovieticus et Russicus, auctor nonnullorum librorum pro impubibus.
Horstius Ehmke
Horstius (Theod.: Horst) Ehmke (natus 4 Februarii 1927 Gedaniae, mortuus die 12 Martii 2017 Bonnae ) vir publicus Germaniae et sodalis Socialis Democraticae Factionis Germaniae (SPD) erat.
Familia, Iuventus et Munus
Pater eius chirurgus fuit. Horstius Gedaniae scholam frequentavit atque anno 1943 adiutor Aeronauticae factus est. Anno 1944 maturitatem provisoriam accepit atque miles conscriptus est. Anno 1945 sauciatus atque militibus Russicis captus, sed brevi tempore liberatus est. Anno 1946 Flenopolis maturitatem adeptus Goettingae iurisprudentiae atque oeconomiae studebat. Anno 1949/1950 etiam Universitatem Princetoniensem frequentabat. Anno 1951 primam approbationem accepit, anno 1952 "summa cum laude" doctor promotus est, anno 1956 secundam promotionem adeptus est. Annis 1952 - 1956 Ehmke adlatus scientiae legati Dietae Foederalis Germaniae Adolphi Arndt (SPD) erat, annis 1956 - 1960 pro Instituto Ford Coloniae atque Berkeley adlatus scientiae laboravit. Anno 1960 etiam habilitatus est. Ab anno 1961 professor extraordinarius universitatis Friburgi Brisgoviae, ab anno 1963 professor ordinarius eius universitatis factus est. Ab anno 1973 iurisconsultus admissus est. Post cursum honorum finitum (vide infra) Ehmke fabulas criminales scribit.
Ehmke bis maritus est atque tres liberos habet.
Cursus honorum
Ehmke, qui ab anno 1947 sodalis SPD est, 2 Ianuarii 1967 secretarius statalis in Administerio Foederali Iustitiae a Gustavo Heinemann administro factus est. 26 Martii 1969, cum Heinemann, quod Praeses Foederalis Germaniae fieri vellet, a magistratu se recessisset, Ehmke eius successor factus est. Post novam electionem Dietae Foederalis habitam Ehmke primo legatus parlamenti Theodisci electus et a Gulielmo Brandt (SPD) cancellario foederali Administer Foederalis Officiorum Praecipuorum et praeses Officii Cancellarii Foederalis nominatus est. 15 Decembris 1972 - post electionem Dietae Foederalis - Administer Foederalis Cursus Publici atque Scientiae nominatus est. Cum 7 Maii 1974 Brandt cancellarius foederalis se e magistratu recessit, etiam Ehmke administeria reliquit. Sed ad annum 1994 legatus Dietae Foederalis mansit.
Mons Pincius
Mons Pincius (Italiane Pincio), nomine antiquo Collis Hortorum, est collis Romae situs, qui ad meridiem collis Quirinalis vicinus ad campum Martium spectat. Collis compluribus villis hortisque et olim et hodie occupatus est. Antiquis temporibus extra fines septimontii erat, donec annis 270 intra fines murorum Aurelianorum inclusus est. Erat pars VII regionis Augusteae.
Dorothea Neff
Dorothea Neff (Monaci nata die 21 Februarii 1903; Vindobonae mortua die 27 Iulii 1986) fuit actrix Germanica quae inter secundum bellum mundanum sociam Iudaeam a nazistis vexatam celavit. Itaque decorata est anno 1979 titulo iusto inter gentes.
Gaius Octavius Laenas
Gaius Octavius Laenas (nescimus, quando natus mortuusve sit) senator Romanus primo saeculo fuit. Anno 33 consulatum suffectum a mense Iulio gessit. Annis 34 ad usque 38 curator aquarum erat. Filium Octavium Laenam senatorem, qui Rubelliam Bassam in matrimonium duxit, et nepotem Sergium Octavium Laenam Pontianum, consulem ordinarium anni 131. Praeterea ei filia Sergia Plautilla, mater Nervae, qui postea imperavit, fuit.
Leopoldamys sabanus
Leopoldamys sabanus est species Rodentium familiae Muridarum, in Bangladesia, Birmania, Cambodia, Indonesia, Laotia, Malaesia, Thailandia, Vietnamia endemica.
Damascenus (archiepiscopus Athenarum)
Damascenus (Neograece Δαμασκηνός), nomine mundano Demetrius Papandreu (Δημήτριος Παπανδρέου; natus in vico Dorvitsa die 3 Martii 1891; Athenis mortuus die 20 Maii 1949) fuit archiepiscopus orthodoxus et etiam primus minister temporaneus Graeciae, qui inter secundum bellum mundanum Iudaeis et aliis a nazistis vexatis auxilium dedit ac manifeste contra Iudaeorum persecutiones reclamavit. Huius operis gratia decoratus est titulo iusto inter gentes.
Merx
Merx est mercimonium quod venditores vendunt sine distinctione inter seminatores vel confectores eius. Exempli gratia, cuprum est cuprum. Oryza est oryza. Cupri et oryzae pretia universalia sunt, et quotidie fluctuant ad quaesitum et oblatum globale. Apparatus stereophonici ex contrario non sunt merces, quod multum inter confectores discrepat qualitas. Et quo melius apparatus fungitur, eo pluris pretii est.
Inter mercis differentias est pretium dependere a mercatu universo. Merces bene ratae habent mercatus ratos ad traditum immediatum et ad speculandum  dicatos. Vulgo, merces sunt opes naturales et fruges agricolarum, sicut minerale ferreum, aurum, argentum, petroleum crudum, carbo, ethanol, sal, fabae caffeae, aluminium, oryza, et triticum.
Res in mercem fit, cum operationes vel technologiae necessariae ad mercimonium faciendum omnes differentias mittunt inter confectores. Saepe hoc accidit post impendium capitalis ad processus meliores alendos post quam mercem faciliter faciunt aut obtinent. Quae cum ita sint, mercimonia, quae olim conpendium ad confectores ferebat, nunc in merces communes fit, sicut pharmaceuticae genericae et assulae siliconis.
Theodorus Meyer mercem sic definit;
Carolus Marx etiam de merce cogitavit ut causa pecuniae et plusvaloris et Ordo internationalis a laboribus laborem non mercem esse dixit in Declaratione anno 1944.
Andreas Maximilianus Fredro
Andreas Maximilianus Fredro, Polonice Andrzej Maksymilian Fredro, natus circa annum 1620, mortuus anno 1679, praeclarus philosophus ac politicus Polonus fuit.
Tota vita cum Ruthenia Rubra nectus est. Se tribunum populi nobilis creavit. Suo sumptu agmina pro patria defendenda non semel edidit. Mareschallus parlamenti anno 1652 fuit, ubi primum liberum veto usum est. Ab anno 1654 castellanus leopoliensis, ab anno 1676 palatinus podoliensis fuit. Tempore deluviei suecicae regi fidelis mansit. Ioannes III Sobieski eum aestimavit, atque vicissim.
Sagax et doctus maxime fuit, sed quoque animam ordinaris Sarmatae habuit. Nunnula opera scripsit, notissima eorum fuerunt: In eis mercantilismum, democratiam, neostoicismum et Christianitatem confessus est.
Abbas Iacobus Iesus
Abbas Iacobus Iesus (Francice Père Jacques de Jésus; natus Lucien Bunel Barentini die 29 Ianuarii 1900; Lentiae phthisi mortuus die 2 Iunii 1945) fuit Carmelita Francicus.
Abbas Iacobus Iesus inter secundum bellum mundanum pueros Iudaeos a Nazistis oppressos in schola, cuius praefectus erat, celavit. Nazisti tamen eum repperunt et usque ad belli finem in castris carceralibus comprehenderunt. Iam gravi morbo laborans e custodia dimissus paulo post obiit. Huius operis gratia accurate anno 1985 decoratus est titulo iusto inter gentes.
Thaddaeus Pankiewicz
Thaddaeus Pankiewicz, qui solam tabernam medicamentariam "Infra aquilam" (Polonice Apteka Pod Orlem) Cracoviae in oppido Iudaico habebat, inter secundum bellum mundanum Iudaeis a nazistis oppressis auxilium dedit. Huius operis gratia decoratus est titulo iusto inter gentes.
Lucius Salvius Otho (consul 33)
Lucius Salvius Otho (nescimus, quando natus mortuusve sit) senator Romanus primo saeculo ante Christum natum fuit. Pater eius Marcus Salvius Otho, eques Romanus Ferentii natus erat. Anno 33 consul suffectus creatus est, praeterea ab anno 37 frater Arvalis erat et anno 40/41 proconsul Africae. Tum brevi tempore legatus Augusti pro praetore Dalmatiae erat, ubi milites a Claudio imperatore promotos coercebat et hac de causa aliquando Claudio suspicatus est. Senatus autem in Palatio ei statuam posuit. Anno 48 inter patricios adlectus est. Uxor eius Albia Terentia erat, ex quo duos filios habuit, Lucium Salvium Othonem Titianum et Othonem imperatorem.
Corcagia
Corcagia  seu Corcavia   (Anglice: Cork, Hibernice: Corcaigh) est urbs Hiberniae, circiter 119 000 incolarum anno 2006. Agnomen urbis est: Statio bene fida carinis. . Urbani Corcagienses seu Corcavienses appellantur.
Ecclesia Catholica Romana
Corcagia, cum Ross, est sedes episcopalis Dioecesis Corcagiensis et Rossensis in ecclesia Catholica Romana, hac in urbe saeculo VII constitutae.
Monasterium Sanctae Catharinae (Sinai)
Monasterium Sanctae Catharinae in monte Sinai iacet in media Sinai paeninsula Aegypti. Iussu imperatoris Iustiniani conditum est. Bibliotheca huius monasterii codicem Sinaiticum olim possedit; fragmenta etiam hodie ibi reperiuntur.
Paullus Fabius Persicus
Paullus Fabius Persicus (quando natus sit, nescimus, mortuus est anno 57) senator Romanus erat primo saeculo.
Cursus honorum
Post mortem voluntariam patris anno 15 eius successor frater Arvalis factus est, postea sodalis Augustalis et pontifex. Tum erat quaestor Tiberii, anno 34 consul ordinarius creatus est et annis 43/44 proconsul Asiam administravit. Hoc magistratu fungens aerarium Ephesi ordinavit et Dianae agrum publicanis raptum resituit. Claudio imperatore regnante curator alvei Tiberis fuit. Claudius Fabii mentionem fecit in oratione de iure honorum Gallorum.
Ethnomusicologia
Ethnomusicologia, ramus musicologiae, est "cognitio socialium culturaliumque musicae et saltationis aspectuum in specialibus generalibusque statibus." Verbum ab Iacobo Kunst a Graecis ἔθνος 'natio' et μουσική 'musica' anno 1950 excogitatum est. Quod attinet ad musicologiam comparativam, "Nomen" inquit "nostrae doctrinae profecto non est plane aptum; non 'comparat' plus quam aliae doctrinae. Melius igitur nomen . . . est ethno-musicologia" (1950:7). Hodie, ethnomusicologia saepe esse anthropologia sive ethnographia musicae habetur. Ethnomusicologiam Galfridus Todd Titon appellavit cognitionem "hominum qui musicam faciunt" (1992:xxi). Ethnomusicologia, etsi saepe consideratur investigatio musicarum non Occidentalium, cognitionem de musica Occidentali ex iudicio anthropologico sociologicoque praeterea comprehendit. Brunus Nettl ethnomusicologiam existimavit opus cogitationis Occidentalis: "Ethnomusicologia, cultura Occidentalis, compertum habet se revera esse rem Occidentalem" (1983:25). Nettl putat extractionem significationis ex musica cuiusquam culturae circumscriptum esse, propter spectator Occidentalis est abs cultura investigata remotus; ortus autem investigatorum qui suos mores musicos investigant, et crescens compaginum opinabilium et rationum interrogationis varietas, talem iudicium magnopere redarguunt.
Historia
Usitata musicologiae quaestio fuit historia et litterae artis musicae Occidentalis, sed ethnomusicologi omnem musicam investigant socialem culturalemque rem humanam. Musicologia comparativa, primus ethnomusicologiae praecursor academicus, saeculo undevicensimo exeunti et saeculo vicensimo ineunti crevit per opera operasque Belae Bartók, Constantini Brăiloiu, Alexandri J. Ellis, Erici Moritz von Hornbostel, Zoltani Kodály, Curtii Sachs, Caroli Stumpf, Radulphi Vaughan Williams et aliorum virorum doctorum. Musicologia comparativa et ab initio ethnomusicologia musicam non Occidentalem quod in ore vulgi traditur investigare tetendit; sed annis recentioribus, disciplina omnia musicae genera in omnibus mundi partibus nunc amplectitur. Society for Ethnomusicology, Philadelphiae mense Septembri anni 1955 condita, est prima mundi societas academica pro ethnomusicologia post suum initium. Aliae graves ethnomusicologicae societates sunt International Council for Traditional Music (Consociatione Nationum auctore) et British Forum for Ethnomusicology.
Theoriae et rationes
Ethnomusicologi saepe theorias rationesque anthropologiae culturalis, studiorum culturalium, sociologiae, et aliarum in scientiis humanitatibusque disciplinarum. Plurimi ethnomusicologi, quamquam aliqui studia ad historiam pertinentia praecipue administrant, in observatione diuturna participes versantur; ergo fertur cognitio ethnomusicologicum habere intentum graveque elementum ethnographicum. Aliquae opera ethnomusicologica non ab ethnomusicologis per se, sed ab anthropologis et aliis qui musicum culturae aspectum investigant facta sunt. Inclutum exemplum est commentatio de pygmaeis Mbuti ab Colin Turnbull anthropologista facta; aliud est commentatio de musica indigenarum Californiae Septentrionalis, ab Iacobo de Angulo linguista facta.
Programmata academica
Multae universititates in America Septentrionali et Europa sitae cursus ethnomusicologicos nunc praebent et investigationibus ethnomusicologicis sunt loci. Hic index programmata quae gradus "graduatos" et "subgraduatos" concedunt complectitur; numerus interpositus annum in quo programma est conditum indicat. In Civitatibus Foederatis:
In Britanniarum Regno:
In Canada: In Fennia: In Francia: In Hibernia: In Hollandia: In Italia: In Turcia:
Târgu Jiu
Târgu Jiu est Romaniae urbs 82.504 incolarum (anno 2011) et circuli Gorj caput.
Historia
Târgu Jiu nomen accepit a flumine Jiu (Latine Rabon), quod per urbem fluit. Iam temporibus Romanorum hic castellum fuit. Urbs hodierna die 23 Novembris anni 1406 primo in actis descripta est. Ab anno 1497 caput circuli Gorj est. Anno 1938 hic monumenta Primi belli mundani ab artifice Constantini Brâncuși hic aedificata sunt, inter alia "Columna Infinita", quae nunc etiam in signo urbis depicta est. Anno 1990 hic "Universitatea Constantin Brâncuși din Târgu Jiu" condita est.
Incolae
Anno 2011 hic 82.502 homines habitabant, inter eos 74.822 Dacoromanorum atque 2.650 Zingari.
Potaissa
Potaissa aut Potaisa (Dacoromanice Turda) est urbs Romaniana circiter 47 700 incolarum (anno 2011). Pertinet ad Claudiopolin circulum.
Historia
Potaissa a Dacis condita est et postea colonia Romanorum fuit. Iam hoc tempore hic sal salinis producebatur. Ab anno 1920 Potaissa pars Romaniae est. Multi incolarum Germanorum, qui et Saxones Transsilvaniae nominantur, post secundum bellum mundanum patriam relinquere coacti sunt. Alii eorum post finem regiminis Communistarum hanc regionem reliquerunt.
Incolae
Anno 2011 hic 47 744 homines habitabant, inter eos 36 785 Dacoromanorum, 3905 Hungarorum, 2603 Zingarorum, atque 35 Germani.
Suceava (urbs)
Suceava est Romaniae urbs circiter 160000 incolarum accurate provinciae Bucovinae et circuli eiusdem nominis caput.
Zalău
Zalău est Romaniae urbs circiter 56.202 incolarum (anno 2011) atque caput Sălaj circuli.
Historia
Zalău circa annum 1246 conditum esse creditur. Die 1 Augusti 1473 Matthias Corvinus rex Hungariae ius civitatis oppido dedit. Ad annum 1918 Zalău ad Imperium Austro-Hungaricum, tum ad Romaniam, annis 1940 - 1944 ad Regnum Hungariae et exinde iterum ad Romaniam pertinet.
Murus
Murus, sive paries, est structura alta planaque quae aream definit, onus fert, vel refugio vel securitati prodest. Stricto sensu, ut dicit Forcellini, "murus est lapideus ambitus circa urbem, munimenti causa; atque hinc differt a pariete, qui est privatarum aedium".
Aevum praehistoricum
Aedificia epochae praehistoricae saxis sine lithocolla positis vel opere fictili facta fuerunt.
Aevum antiquum
Romani multas species murorum, opera vocatae, cognoscebant:
Aevum novum
Murus Berolini a die 13 Augusti 1961 usque ad diem 9 Novembris 1989 urbem in duas partes dividebat (vide murum Berolinensem).
Vaslui
Vaslui est Romaniae urbs circiter 70.000 incolarum (anno 2007).
Go-Sakuramachi (imperatrix)
Imperatrix Go-Sacuramati (Iaponice 後桜町天皇 Go-Sakuramachi-Tennō) (23 Septembris, 1740 - 24 Decembris, 1813) CXVII imperator Iaponiae fuit (r. 15 Septembris, 1762 - 9 Ianuarii, 1770). Mulier ultima quae regnavit est, octo imperatricum regnantium in historia Iaponica. Eius nomen in vita Tosico (智子 Toshiko), et ante regnum titulus pueritiae in initio Isa-no-Mia (以茶宮 Isa-no-Miya), posterior Ace-no-Mia (緋宮 Ake-no-Miya) erat.
Genealogia
Secunda principissa Imperatoris Sacuramati (桜町天皇 Sakuramachi-Tennō) erat. Mater Nizio Ieco (二条 舎子 Nijō Iëko) de gente Fuzivara, senior soror mortua puellaris Principissa Sigeco (盛子内親王 Shigeko-Naishinnō) et iunior frater natus ex matre alia Imperator Momozono (桃園天皇 Momozono-Tennō) habebat.
Biographia
Anno 1762 Principissa Tosico imperatorium accepit oboediens decreto postumo Imperatoris Momozono, cuius filius Princeps Hidehito (英仁親王 Hidehito-Shinnō), posterius Imperator Go-Momozono (後桃園天皇 Go-Momozono-Tennō) quinque annos natus erat. Post abdicationem studium wakae et virtum fecit et auxilium humanitarium per malos ad populi famis davit.
Nono anno regni, anno 1771, imperatorio se abdicavit pro Imperatore Go-Momozono.
Circulus (divisio administrativa)
Circulus administrativae divisionis genus in aliquibus nationibus est. In Thailandia antiquae mandalae (Thailandice; มณฑล) velut circuli vertuntur. Theodisce Kreis nuncupatur. Etiam Algerii daerae velut circuli verti possunt.
Tumulus
Tumulus est forma sepulturae, cum super cellam sepulcralem terrae magna moles aggerata est, ut interdum collis artificialis, quem a naturali distinguere haud facile est, fiat. Permulti populi in toto orbe terrarum has constructiones sciunt et in omnibus continentibus tumuli inveniuntur. Tumuli regum ducumque ceterorumque virorum nobilium saepe multas res bene conservatas continent et archaeologis multas inventiones praebent. Pyramis ut forma sepulturae e tumulo eхorta est.
Oppius
Oppius  erat mons Romae, quamquam non ad septem praecipuae montes pertinebat. Haud longe distant colles quorum nomina sunt Carinae et Velia.
Bibliotheca Nationalis Russica
Bibliotheca Nationalis Russica, anno 1795 iussu Catharinae II condita, in urbe Petropoli iuxta viam Nevskij Prospekt patet.
Gustavus Stresemann
Gustavus Stresemann ( Berolini natus die 10 Maii 1878 - ibidem repente obiit die 3 Octobris 1929 ) fuit vir publicus Factionis Theodiscae Popularis (DVP), breviter cancellarius Germaniae a die 13 Augusti 1923 usque ad diem 30 Novembris 1923 et postea usque ad repentinam mortem minister negotiorum externorum Rei Publicae Vimarii tempore Depressionis Oeconomicae Magnae.
Iuventus et munus
Pater eius mercator cervisiae et caupo Berolini fuit. Unus e octo liberis parentum suorum gymnasium frequentare potuit. Postquam anno 1897 maturitatem adeptus est, annis 1898 - 1901 Lipsiae primo litteris et historiae, postea Berolini oeconomiae studebat. Anno 1900 doctor oeconomiae promotus est. Annis 1901 - 1904 secretarius foederis industriae socolatae erat.
Bibliotheca Universitatis Lipsiensis
Bibliotheca Universitatis Lipsiensis seu Bibliotheca Albertina, bibliotheca praecipua Studii Generalis Lipsiensis, anno 1543 condita est.
Universitas Olisiponensis
Universitas Olisiponensis est scilicet vetus universitas studiorum publica Olisiponensis die 9 Martii anno 1911 condita. "Ad lucem" est sententia universitatis in sigillo posita.
Paeninsula Sinaitica
Paeninsula Sinaitica vel paeninsula Sinai est terra quae ad orientem Aegypti iacet, iuxta radicem Maris Erythraei, sub fine meridiani Israelis. Ibi reperitur Mons Sinai; iuxta culmen huius montis condita est antiquum Monasterium Sanctae Catharinae.
Mons de Castello
Mons de Castello (vel Mons Castellus, Mons Castelli et Mons de Castello in Valle Herae) (Italiane: Montecastello) est parvus vicus Italiae et fratio municipii Pontis Herae circiter 500 incolarum, in Regione Tuscia, in Provincia Pisana et in Valle Herae situs. Incolae Montis de Castello Montecastellenses appellantur.
Titus Rustius Nummius Gallus
Titus Rustius Nummius Gallus (nescimus, quando natus mortuusve sit) senator Romanus primo saeculo post Christum natum fuit. Anno 34 consul suffectus creatus est, fasces ab 1 Iulii gessit.
Exuvia
Exuvia (pl., -ae) est verbum quo biologi utuntur ad reliquias describendas exosceleti Arthropodum (Insectorum, Crustaceorum, Arachnidorum). Exuviae Animalium studiosis sunt maximi momenti quia percontationes de speciebus atque sexu horum Animalium permittunt.
Theodorus Roosevelt
Theodorus Roosevelt (Anglice Theodore atque Teddy ac T.R. ; natus 27 Octobris 1858; mortuus 6 Ianuarii 1919) fuit vir publicus Americanus, Novi Eboraci gubernator, a die 4 Martii 1901, Gulielmo McKinley Praeside, praeses vicarius, et post caedem McKinleyanam a die 14 Septembris 1901 usque ad diem 4 Martii 1909 Praeses Civitatum Foederatarum Americae.
Vita
Filius eius fuit Theodorus Roosevelt minor.
Trivia
Theodorus Roosevelt longinqua cognatione decessorem eius Franklinum D. Roosevelt contigit.
Iacobus Chan
Chan Kong-sang (Sinice 成龙), nomine artificiali Iacobus Chan (Anglice Jackie Chan) appellatus, natus die 7 Aprilis 1954, est actor, artifex artium martialium, director, productor, factor periculi et cantor Sinensis. In matrimonium duxit Lin Feng-jiao anno 1982 et ex ea filium eodem anno genuit.
Quintus Marcius Barea Soranus
Quintus Marcius Barea Soranus (quando natus mortuusve sit, nescimus) senator Romanus primo saeculo fuit. Anno 34 consul suffectus creatus est, annis 41-43 proconsul Africam administravit. Praeterea XVvir sacris faciundis erat. Filius eius Quintus Marcius Barea Soranus anno 52 consul suffectus erat.
Reșița
Reşiţa (Hungarice Resicabánya, Germanice Reschitz, Cechice Rešice, Croatice Ričica) est Romaniae urbs circiter 73.300 incolarum in regione Banatu sita et circuli Caraş-Severin caput. Ad Reșițam etiam vici Câlnic, Cuptoare, Doman, Moniom, Secu, Țerova pertinent.
Historia
Reşiţa nomine Reszinitza primo in actis descripta est. A saeculo 19 hic in fabricis chalybs fit et a saeculo 20 etiam Currus tractorii producuntur.
Incolae
Anno 2011 hic 73.282 homines habitabant, inter eos 59.832 Dacoromani, 1.553 Hungari, et 1.043 Zingari atque 1.255 Germani.
Flavius Belisarius
Flavius Belisarius (Graece: ) fuit magister militum imperatore Augusto Iustiniano eius nominis primo regnante. Natus est circa annum 505; mortuus est anno 565. Uxorem duxit Antoninam.
De vita
Belisarius verisimiliter natus est in oppido nomine Germane vel Germania circa annum 505. Adulescens fuit in Byzantino exercitu bucellarius Iustini eius nominis primi. Illo mortuo, magister militum in orientali parte regni Byzantini est factus ut contra Persas pugnaret. Mense Iunio anni 530 Persas Darae vicit, sed postea ante Euphratem revictus est. Mense Ianuario anni 532 seditio "Nica" nomine exarsit, et Belisarius illam severe repressit.
Artacoana
Artacoana (-orum, n.) (Graece: ) vel Alexandria Ariana vel simpliciter Aria (Persice: هرات Herāt) est urbs antiqua in Afganiae provincia Aria, ad oras Arii fluminis sita. Medio aevo Chorasaniae urbs maxima et clarissima erat.
Evangelistarium Trapezuntinum
Evangelistarium Trapezuntinum (siglo Gregory-Aland ℓ 243 notum, seu syllabo bibliothecae Gr. 21) est evangelistarium (vel lectionarium Evangeliorum) saeculo XI exscriptum, iussu imperatoris Trapezuntini Andronici II religatum et gemmis illustratum. Anno 1858 metropolitanus Trapezuntinus codicem imperatori Alexandro II donavit; hodie igitur in Bibliotheca Nationali Russica Petropoli servatur.
Chronicon Lipsiense
Chronicon Lipsiense (vulgo Leipziger Weltchronik) e quinque fragmentis papyraceis legitur, anno 1913 emptis et in Bibliotheca Universitatis Lipsiensis servatis. Textus valde lacunosus anno 2010 prodit. Papyrus saeculo II ineunte exscriptus est. In quattuor columnis ea quae sequuntur legenda sunt:
Papilio (genus)
Papilio est genus Lepidopterum familiae Papilionidarum. Sicut omnia Lepidoptera, Papiliones sunt erucae quando larvae sunt; deinde pupae in globulos se complicant immotae, et per metamorphosin papiliones fiunt.
Ioannes Cornelius
Ioannes Cornelius (natus familia oriunda e Germania in Reşiţa, Romania die 24 Februarii 1950) est scriptor et diurnarius  Dacoromanus, qui ab anno 1977 in Germania  vivit et operam dat.
Ottawa Comitatus (Michigania)
Ottawa Comitatus  (Anglice:  Ottawa County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 238,314 incolae (anno 2000) sunt. Comitatus, cuius caput est urbs Grand Haven, anno 1837 creatus est. In hoc comitatu quasi decima pars incolarum haud Anglice domu (8.9 %) loquitur.
Cornelius Fuscus
Cornelius Fuscus (mortuus 87) fuit eques Romanus cui Domitianus praefecturam praetorii  anno 81  mandavit atque anno 86 in Dacos et eorum regem Decebalum immisit. Hieme 86/87 Fuscus a Dacis una cum magno exercitu caesus est.
Ars ingeniaria
Ars ingeniaria, vel breviter ingeniaria, est scientia et ars, quae praecipue principiis biologicis, chemicis, informaticis, et physicis una utuntur ad novas technologias adhibendas, sicut novas rationes, ingenia, instrumenta, systemata cogitationis. Qui hanc disciplinam colat ingeniarius vel inventor dicitur.
Cornelius Fuscus
Nobili loco natus Cornelius Fuscus equestri ordine contentus esse securitatis causa maluit. Nec tamen spernendas partes in bello civili egit ː unus e primis fautoribus Galbae fuit ad quem veteranos suos ("ducem coloniae suae" eum appellabat rerum gestarum scriptor Tacitus) e Gallia Narbonensi secum traduxit seditionis roborandae causa. Qui imperator factus Fuscum Illyrici procuratorem designavit ubi paulo post Galba mortuo copias suas in Vespasiani verba adegit. Mox classici Ravennates cum ad Vespasiani partes transfugerunt Fuscum sponte sua praefectum sibi assumpserunt. Ita velut antecursor in bello adversus Vitellium fuit. Cursus honorum eius inter praefecturam classis et praefecturam praetorii posteritati traditus non est.
Ars ingeniaria
Disciplinae ingeniariae
Disciplinae ingeniariae principales sunt:
Cornelius Fuscus
His verbis strenuam eius iuventam et bellicam audaciam depingebat Tacitus ː ''sed procurator aderat Cornelius Fuscus, vigens aetate, claris natalibus. prima iuventa quietis cupidine senatorium ordinem exuerat; idem pro Galba dux coloniae suae, eaque opera procurationem adeptus, susceptis Vespasiani partibus acerrimam bello facem praetulit: non tam praemiis periculorum quam ipsis periculis laetus pro certis et olim partis nova ambigua ancipitia malebat. igitur movere et quatere, quidquid usquam aegrum foret, adgrediuntur. scriptae in Britanniam ad quartadecimanos, in Hispaniam ad primanos epistulae, quod utraque legio pro Othone, adversa Vitellio fuerat; sparguntur per Gallias litterae; momentoque temporis flagrabat ingens bellum, Illyricis exercitibus palam desciscentibus, ceteris fortunam secuturis. Quem senibus consularibus Tampio Flaviano et Pompeio Silvano Dalmatiam et Pannoniam tenentibus ac nihil agentibus opponebat (Historiae'' II.86).
Astragalus
Astragalus est
Cochlear (instrumentum)
Cochlear est instrumentum escarium quod in parvo levique, ovato rotundove poculo manubriato consistit. Cochlearia praecipue ad mensan exstruendam adhibentur, sed etiam in cibo parando ad metienda, miscenda, excitanda, iactanda elementa. Cochlearia hodierna ex metallo (insigniter argento, aut laminato aut solido), ligno, porcellana, vel plastica fabricantur. In variis culturis longe diversa cochlearia ex variis materiis facta ad multos usus cibosque apta sunt.
Historia
Inter exstantia variarum cochlearium formarum exempla in Aegypto antiquá adhibita sunt cochlearia ex ebore, silice, ardesia, lignoque facta, quorum multa symbolis religiosis ferunt. In civilizatione Ozieri neolithica in Sardinia, trullae et cochlearia iam in usu erant. Cochlearia in Sinis tempore domús Xang ex ossibus fabricabantur; aeneis autem cochlearibus ibi erant acumina, et instrumenta escaria esse poterant.
Cochlearia etiam instrumenta musica esse possunt.
Catharina Mansfield
Catharina Mansfield (nata Kathleen Mansfield Beauchamp apud Wellington in Nova Zelandia die 14 Octobris 1888; mortua propter phthisim ad Fontem Bleaudi die 9 Ianuarii 1923) fuit scriptrix Anglica nationalitate Novae Zelandiae.
Operae modernismi sub influentia Antonii Chekhov scripsit ac relationem amicam cum Virginia Woolf et D. H. Lawrence fuit.
Dan Virgilius Voiculescu
Dan Virgilius Voiculescu (natus Bucarestae Romania die 14 Iunii 1949) est mathematicus Americo-Dacoromanus, qui apud Universitatem Californiensem in Berkeley docet.
Saranum
Saranum (Russ. Саранск, in lingua Erzia Саран ош, in lingua Moxel Саранск ошс) est urbs in regione Rha fluminis (Russice Povolzh'e, terrae Volganae) Russiae sita. Caput rei publicae Mordoviae est. Incolas 318 578 habet anno 2019. In ripis fluminis Insar patet.
Historia
Anno 1641 ut arx militaris condita est nomine Saranskij Ostrozhek (Castellulum Saranicum). Cosaci et pyrobolistae (Russice streltsy) primi incolae fuerunt. Anno 1640 a Stephano Razin arx Saranica capta est, anno 1774 ab Aemiliano Pugačëv. Mordoviae capit anno 1930 Saranum factum est.
Carolus Rosselli
Carolus Rosselli (natus Romae die 16 Novembris 1899; necatus in Bagnoles-de-l'Orne Franciae die 9 Iunii 1937) fuit rerum gestarum scriptor et diurnarius Italicus et adversarius Fascismi. Necatus est una cum fratre Nello a Fascistis Francicis. Rerum gestarum scriptores usque adhuc dubitant an Mussolini ipse Rosselli necare iussit.
Formicidae
Formicidae sunt familia insectorum socialium, quae cum vespis apibusque ad ordinem Hymenoptera pertinent. E maioribus sicut vespis medio Aevo Cretaceo abhinc annorum 110 et 130 centena milia se evolverunt, atque inter se post plantas florentes ortas variaverunt. Hodie, plus quam 12 500 specierum describuntur, et zoologi plus quam 20 000 specierum exstare aestimant. Singulae formicae antennis flexis et propria conformatione quae tenue corpus medium effingit facillime agnoscuntur.
Area geographica et diversitas
Formicidae in omnibus continentibus praeter Antarcticam habitant; et solum paucae insulae, sicut Groenlandia, Islandia, et partes Insularum Havaiianarum et ceterarum Polynesiae insularum endemicis formicidarum speciebus carent.
Commentarius Adumbratio formicidarum
Genum
Genum est unitas informationis hereditariae in acidis nucleicis depositae. Quae informatio genetica vel biologica a parentibus ad progenies prolata vim habet fundamentalem, qua omnium organismorum species formentur proprietatesque adtribuantur. Genum est sequentia ADN quae tamquam per notas codicis arcani, quomodo proteinum aliquod efficiatur, instituit.
Nello Rosselli
Nello Rosselli (natus Romae die 29 Novembris 1900; necatus in Bagnoles-de-l'Orne Franciae die 9 Iunii 1937) fuit rerum gestarum scriptor et diurnarius Italicus et adversarius Fascismi. Necatus est una cum fratre Carolo a Fascistis Francicis. Rerum gestarum scriptores usque adhuc dubitant an Mussolini ipse Rosselli necare iussit.
Presque Isle Comitatus
Presque Isle Comitatus  (Anglice:  Presque Isle County) est Michiganiae et ergo Civitatum Foederatarum Americae comitatus in Paeninsula Michiganensi   Inferiori cui 14411 incolae (anno 2000) sunt. Comitatus, cuius caput est urbs Rogers City, anno 1840 creatus est. In hoc comitatu minima pars incolarum haud Anglice domu (4.8 %) loquitur.
Neurochirurgia
Neurochirurgia est ramus medicinae chirurgicae ratione neuroscientiae, qui morbos systematis nervosi curat per cerebri, medullae spinalis et nervorum exteriorum sectiones.
Exempla
Morbi, qui sanari possunt a neurochirurgia, comprehendunt:
Galfridus Todd Titon
Galfridus Todd Titon (natus 1943) est post 1986 professor musicae et rector programmatis in ethnomusicologia apud Universitatem Brunensem.
Ei concessi sunt gradus B.A. apud Collegium Amherst et M.A. in Anglico et Ph.D. in Cognitionibus Americanis apud Universitatem Minnesotae, ubi, suasione Alani Kagan, dissertationem de blues paravit.
Septem libros scripsit, praecipue Early Downhome Blues: A Musical and Cultural Analysis (1977, 1994) et Powerhouse for God (1988). Edidit Worlds of Music: An Introduction to the Music of the World's Peoples, librum pro discipulis.
Titon etiam fidiculas reficit.
Marcus Servilius Nonianus
Marcus Servilius Nonianus (nescimus, quando natus sit, mortuus est anno 59) senator Romanus fuit. Pater eius Marcus Servilius, consul ordinarius anni 3. Anno 35 et ipse consul ordinarius factus est. Fuit VIIvir Epulonum et Claudio imperatore regnante proconsul Africam administravit. Servilius rerum gestarum scriptor erat, sed opus eius de historia sui ipsius temporis nondem exstat. Tacitus eum "summis honoribus et multa eloquentia" fuisse laudat. Uxor eius Considia erat et filiam ex ea Serviliam Considiam habuit, quae Quinto Marcio Barea Sorano consuli suffecto anni 52 nupsit.
Gaius Cestius Gallus
Gaius Cestius Gallus Camerinus (nescimus, quando natus mortuusve sit) senator Romanus primo saeculo fuit. Anno 21 Anniam Rufillam fraudis accusavit et damnari adeptus est. Anno 32 praetor Quintum Servaeum senatorem atque comitem Germanici Caesaris et Minucium Thermum equitem Romanum ut amicos Seiani accusavit. Anno 35 consul ordinarius creatus est. Filius eius Gaius Cestius Gallus consul suffectus anno 42 erat.
C. Cestius Gallus hospes
Suetonius quae sequuntur narrat: Tiberius "Cestio Gallo, libidinoso ac prodigo seni, olim ab Augusto ignominia notato et a se ante paucos dies apud senatum increpito cenam ea lege condixit, ne quid ex consuetudine immutaret aut demeret, utque nudis puellis ministrantibus cenaretur."
Henricus Poincaré
Iulius Henricus Poincaré (Nanceii natus die 29 Aprilis 1854; Lutetiae mortuus die 17 Iulii 1912) fuit mathematicus, physicus, ac philosophus scientiae Francicus. Calculi infinitesimalis, aequationis differentialis, topologiaeque peritus, quandam notionem relativitatis specialis excogitavit. Sodalis Academiae Francicae erat, in academiam anno 1908 cooptatus, et Academiae Scientiarum Francicae.
Familia
Raimundus Poincaré, eius consobrinus, fuit praeses Franciae ab anno 1913 usque ad annum 1920.
Ivo Saint Laurent
Ivo, vulgo Yves Saint Laurent (natus die 1 Augusti 1936 in urbe Oran Algerii; mortuus glioblastomate multiformi die 1 Iunii 2008 Lutetiae) fuit vestium designator et magister officinarum Francicus.
Sacuramachi (imperator)
Imperator Sacuramati (Iaponice: 桜町天皇 Sakuramachi-Tennō) (8 Februarii 1720–28 Maii 1750) fuit centensimus quintus decimus imperator Iaponiae (regnavit 13 Aprilis 1735–9 Iunii 1747). Eius nomen fuit in vita Teruhito (昭仁); ante regnum, titulus pueritiae Vaca-Mia (若宮 Waka-Miya).
Genealogia
Is fuit primus princeps Imperatoris Nacamicado et concubinus imperatorius Conoë Hisaco (近衛 尚子 Konoe Hisako) de gente Fuzivara.
Roscommon Comitatus
Roscommon Comitatus  (Anglice:  Roscommon County) est Michiganiae et ergo Civitatum Foederatarum Americae comitatus in Paeninsula Michiganensi   Inferiori cui 25,469 incolae (anno 2000) sunt. Comitatus, cuius caput est urbs Roscommon, anno 1840 creatus est. In hoc comitatu minima pars incolarum haud Anglice domu (3.5 %) loquitur.
Nicolaus Manolescu
Nicolause Manolescu (natus in Râmnicu Vâlcea die 27 Novembris 1939) est litterarum studiosus et politicus Dacoromanus. Manolescu est libelli România Literară editor et apud Bucarestae universitatem docet. Ab anno 2006 est Romaniae legatus apud Societatem Educativam, Scientificam, et Culturalem Consocietatis Nationum.
Nexus externi
Data apud situm interretialem Senatus Romaniae
Alexander Möller
Alexander Ioannes Henricus Fridericus (Theod.: Alexander Johannes Heinrich Friedrich) Möller (natus 26 Aprilis 1903 Tremoniae, mortuus 2 Octobris 1985 Carolsruha) vir publicus et sodalis Socialis Democraticae Factionis Germaniae (SPD) erat.
Familia, Iuventus et Munus
Pater eius telegraphicus et postea minister publicus ferroviariae fuit. Et ipse Alexander post scholam finitam cursum muneris opifex ferroviariae coepit, sed mox diurnarius in actis diurnis Tremoniae scribebat. Praeterea anno 1923 praeses collegii opificum ferroviariae Berolini factus est. Postquam Nazistae Germaniam ocuuoaverunt (vide infra), minister societatis cautionis Austricae se sustentavit. Anno 1935 Lieselottam Klemenz amicam in matrimonium duxit. Anno 1936 ad societatem cautionis Carolsruhae movit, ibi celeriter in praesidio operam dedit. Anno 1945 praeses huius societatis factus est et ad annum 1969 mansit.
Cursus honorum
Anno 1922 una cum patre sodalis SPD factus est. Annis 1928 - 1933 legatus domus legatorum Borussiae fuit. Cum Nazistae rerum Germaniae potiti sunt, frustra operistitium omnium opificum postulavit. Itaque a dominis novis Germaniae saepius in carcerem iactus est. Post bellum finitum Möller ab Americanis legatus senatus terrae Virtembergiae-Badeniae nominatus et postea electus est. Anno 1952, cum terra Badenia-Virtembergia condita est, etiam in senatus terrae huius legatus factus est et ab anno 1958 inter rectores SPD factiones creatus est. Anno 1961 primo legatus Dietae Foederalis Germaniae electus est. Annis 1962 - 1966 etiam praeses suae factionis in Badenia-Virtembergia erat. Anno 1969 a Gulielmo Brandt (SPD) novo cancellario foederali Administer Foederalis Aerarii Publici nominatus est. Sed 12 Maii a 1971 magistratu se recessit, quod aes alienum maius, cui Brandt favebat, negavit. Ad usque annum 1976 autem legatus Dietae Foederalis Germaniae mansit.
Saginaw Comitatus
Saginaw Comitatus  (Anglice:  Saginaw County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 210,039 incolae (anno 2000) sunt. Comitatus, cuius caput est urbs Saginaw, die 9 Februarii 1835 creatus est. In hoc comitatu minima pars incolarum haud Anglice domu (6.4 %) loquitur.
Astragalus (os)
Astragalus sive talus est os tarsi, pedis unicum cum crure iunctum. Infra cum calcaneo connectitur.
Partes quae astragalum formant sunt: corpus tali, collum tali, caput tali.
Anatomia macroscopica
Distinguuntur corpus, collum, caput. Corpus tali instar aleae videtur. Facies eius superior cartilagine tecta est. Ab anteriori ad posterior formam convexam habet, ab laterali ad mediale concavam. Antrorsum corpus angustiam in collum tali format.
Anatomia topographica
Inter omnia ossa tarsi talus superius invenitur et unicum cum crure connectitur.
Ligamenta
Ligamenta, quae talo annectuntur: Ligamentum calcaneofibulare talo non annexum est.
Shiawassee Comitatus
Shiawassee Comitatus (Anglice: Shiawassee County) est Michiganiae comitatus in Paeninsula Michiganensi Inferiore situs.
Shiawassee Comitatus 70 648 incolarum anno 2010 habebat.
Ruanda
Maxima populi Ruandensis pars est iuvenis et ruri habitat; spissitudo incolarum inter maximas in Africa est. Populus constat ex tribus gentibus: Hutuensibus, Tutsiensibus, Twaënsibus. Twaënses sunt pygmaei, silvam habitantes, primorum incolarum Ruandae progenies. Origo Hutuensium et Tutsiensium atque eorum distinctio disputantur; aliqui eos ex ordinibus societatis provenisse censent, alii genera distincta ducent. Religio principalis est Christianitas, et lingua principalis est Ruadensis; Francogallica et Anglica etiam sunt linguae publicae.
Venatores et collectores in hos agros aetatibus lapidea ferreaque se collocaverunt; deinde consecuti sunt gentes Bantu. Regnum Ruandense a medio saeculo XVIII dominatum est, cum reges Tutsienses aemulos vicissent; tum leges contra Hutuenses sanxerunt. Germania anno 1884 coloniam in Ruandam deducere coepit; deinde Belgium anno 1916 invasit. Ambae civitates Europaeae per reges indigenas regnabant et rationibus Tutsiensibus favebant. Hutuenses anno 1959 rebellaverunt, magnam caedem Tutsiensium facientes, et anno 1962 civitatem sui iuris statuerunt, ab Hutuensibus rectam. Primum agmen patrioticum Ruandense, a Tutsiensibus ductum, anno 1990 bellum civile intulit, et anno 1994 in generis occidione Ruandensi rerum novarum assectatores Hutuenses inter quingenta milia et decies centena milia Tutsiensium et moderatorum Hutuensium occiderunt. Primum agmen victoriam consequens generis occidionem terminavit.
Oeconomia Ruandae tempore generis occidionis graviter nocita est, sed exinde partim se refecit. Plerumque in agricultura subsistentiae nititur; coffeum et thea sunt principalia exportationis producta. Periegesis est pars celeriter crescens oeconomiae; multi viatores ad gorillas feras videndas veniunt. Ruanda nobilis est sua musica, saltatione, atque arte oculorum, in qua categoria distinguitur ars singularis imigongo, fimo bubulo facta.
De rebus gestis
Paulo post aevum glaciale recentissimum, tempore neolithico, inter annos 8000 et 3000 a.C.n., homines, ut videtur, terram Ruandensem incolare coeperunt. Archaeologi indicia invenerunt sparsarum venatorum collectorumque habitationum ex aetate lapidea recentiore et maiori numeri incolarum ex principii aetatis ferreae, qui fictilia lacunosa et ferramenta fabricaverunt. Hi aborigines erant maiores Twaënsium, venatorum collectorumque pygmaeorum qui hodie in Ruanda manent. Aliquot tribus Bantuenses Inter annos 700 et 1500 A.D. in Ruandam migraverunt, terram aperientes agriculturae. Twaënses, habitationibus silvestribus perditis, in montes migraverunt. Aliqui historici habent primos colonos Hutuenses fuisse, et deinde migravisse Tutsienses, genus distinctum, fortasse originis Chusiticae. Alii ducent migrationem tardam constantemque fuisse, ac greges migratorum in societatem non opugnantes integravisse; itaque distinctionem inter Hutuenses et Tutsienses postea ortam esse, rem classis et non rassae.
Terra Ruanda, in congressu Berolinensi Germaniae assignata, pars Africae Germanicae orientalis facta est; sic coepit tempus colonicum. Explorator Gustavus Adolphus von Götzen primus Europaeus anno 1894 terram ab australo-orientali plaga ad lacum Kivu transiens exploravit et regem cognovit. Germani non multum ordo civilem mutaverunt, sed potius regi aderant et principibus locorum imperium delegabant. Copiae Belgicae in primo bello mundo Ruandama occupaverunt, tempus incipientes imperii colonici directioris. Belgium imperium explicans potestatem ad caput transtulit, magna consilia educationis, salutis, operum publicorum introduxit, ac agriculturam reformavit, novas fruges et artes rusticas ferens ad famis crebritatem reducendam. Et Germani et Belgae dominatum Tutsiensem adiuvaverunt, Hutuenses et Tutsiense genera dissimilia habentes. Belgium anno 1935 chartas identitatis introduxit, unum quemque Tutsiensem, Hutuensem, Twaënsem, vel civem novum nominantes. Quamquam antea Hutuenses divitiores Tutsienses honorarii fieri poterant, chartae identitatis motum inter classes prohibuerunt.
Belgium post secundum bellum mundam Ruandam fiduciariam terram regere perseveravit, a Nationibus Unitis mandatum accipiens, ut transitum in libertatem curaret. Inter Tutsienses, qui libertati promptae favebant, et motum liberationis Hutuensem adauctae sunt contentiones, quae in Rebus novis Ruandensibus anni 1959 columen attigerunt. Assectatores rerum novarum Hutuenses Tutsienses interficere coeperunt, plus centena milia cogentes in terras vicinas confugere. Anno 1961 Belgae nunc Hutuensibus faventes ad populum tulerunt suffragium, quo imperium regum sublatum est. Ruanda a Burundia separata anno 1962 liber facta est. Cycli violentiae secuti sunt, ubi exsules Tutsienses ex terris vicinis invaserunt et Hutuenses, Tutsienses necantes opprimentesque, par pari retulerunt. Anno 1973 Iuvenalis Habyarimana in subitanea eversione militari imperium occupavit. Rationes contra Hutuenses intentes permanserunt, sed oeconomia processit et violentia adversus Tutsienses reducta est. Twaënses, anno 1990 fere omnes ex silvis ire coacti, derelicti manserunt, et multi mendici facti sunt. Numero incolarum a 1.6 millionibus anno 1934 ad 7.1 milliones anno 1989 crescente, homines inter se ad terram impetrandam contendere coeperunt.
Anno 1990 Primum agmen patrioticum Ruandense, grex defectorum exsulumque plerumque Tutsiensium, Ruandam septentrionalem invasit, bellum civile Ruandense incipiens. Neutra factio alteram superare poterat, sed ad annum 1992 bellum imperium Habyarimana debilitavit; manifestationes eum in coalitionem cum parte adversa domestica ire coegerunt et tandem anno 1993 cum Agmine patriotico Ruandensi pactum Arusha subscribere. Indutiae die 6 Aprilis 1994 desiverunt, cum Habyarimana, aëroplano suo prope aëroportum Kigali sclopetis conficto, interfectus esset. Caedes proxima causa fuit generis occidionis Ruandensis, qui intra paucas horas coepit. Per circiter centum dies, inter quingenta milia et decies centena milia Tutsiensium et moderatorum Hutuensium occisa sunt in impetibus praemeditatis, a re publica temporaria iussis. Multi Twaënses quoque necati sunt, quamquam non erant scopi principales. Primum agmen Tutsiense denuo bellum intulit et disposite terram capere coepit, totam patriam medio mense Iulio occupans. Parvum fuit aliarum civitatum responsum occidioni; maiores potestates pacificas Nationum Unitarum copias nimis oneratas firmare nolebant. Cum Primum agmen imperium ceperunt, fere duo milliones Hutuensium talionem timentes in civitates vicinas, praesertim Zaire, effugerunt; etiam exercitus primi agminis in primo secundoque bellis Congensibus pugnavit. In Ruanda iustitiae reconciliationisque concordiae coepit tempus: Tribunal criminale internationale Ruandae statutum est et denuo est introducta ratio iudiciorum a maioribus tradita, gacaca appellata. Annis 2000 oeconomia, numerus peregrinatorum, atque index progressus humani rapide crescerunt, et proportiones paupertatis ac mortalitatis infantilis deminutae sunt.
De re politica
Praeses Ruandae est dux civitatis, cui sunt potestates ampliae: rationes rei publicae gerendae cum consilio ministrorum facit, privilegium misericordiae exercet, armatorum copias imperat, pactiones agit et subscribit, edicta praesidalia subscribit, et bellum vel statum necessitatis indicere potest. Praeses per septem annos suffragiis populi eligitur, et ipse primum ministrum aliosque ministros designat. Nunc praeses est Paulus Kagame, qui anno 2000, postquam Pastor Bizimungu se abdicavit, munus accepit. Postea in comitiis anni 2003 et 2010 vicit, quamquam collegia civilia electiones vituperantes dixerunt, "insignes fuerunt iniuriis magistratuum et persecutione libertatis loquendi".